google/wiki40b huggingface dataset:
Lietuvos gyventojų genocido ir rezistencijos tyrimo centras

Kitos veiklos kryptys

LGGRTC techniškai aptarnauja Pasipriešinimo dalyvių (rezistentų) teisių komisiją, kuri teikia išvadas dėl kario savanorio, laisvės kovų dalyvio ir nuo okupacijų nukentėjusiojo asmens teisinio statuso pripažinimo, išduoda nustatytos formos pažymėjimus ir tvarko jų apskaitą.
Prie LGGRTC veikia socialines programas vykdantis ir įamžinimo darbus finansuojantis Lietuvos gyventojų genocido ir rezistencijos tyrimo, aukų rėmimo ir atminimo įamžinimo fondas.

Tarpinstitucinis ir tarptautinis bendradarbiavimas

LGGRTC dalyvauja įgyvendinant vyriausybines programas (pvz., Laisvės gynimo ir didžiųjų netekčių, Holokausto aukomis tapusių Lietuvos gyventojų atminimo metų minėjimo), tarpinstitucinius planus (pvz., Lietuvos tremtinių ir politinių kalinių kapų ir palaidojimo vietas žyminčių paminklų priežiūros), tarptautinių darbo grupių ir institucijų veikloje (pvz., Europos atminties ir sąžinės platformos), aktyviai bendradarbiauja su panašiomis užsienio šalių institucijomis (pvz., Lenkijos Tautos atminties institutu (IPN), Totalitarinių režimų studijų institutu Čekijoje, Rusijos moksliniu informaciniu centru „Memorial“).
Francisco Romãozinho

Francisco Romãozinho (g. 1950 m. lapkričio 11 d.) – buvęs profesionalus Portugalijos automobilių ralio lenktynininkas, dalyvavęs XX a. 8 dešimtmetyje.
Jis vairavo Citroën DS21 automobilį ir bendradarbiavo su José Bernardo. Jo geriausias pasiektas rezultatas buvo 3 vieta 1973 m. Pasaulio ralio čempionate, Portugalijos ralyje.
Zenonas Zenkevičius

Biografija

1982 m. baigė Lietuvos kūno kultūros institutą, treneris – kūno kultūros mokytojas.
Švenčionių švietimo skyriaus sporto mokyklos treneris, 2002 m. Vilniaus Olimpinio sporto centro lengvosios atletikos treneris metodininkas.
1995 m. Lietuvos liberalų sąjungos Švenčionių rajono skyriaus pirmininko pavaduotojas, 2003 m. Liberalų ir centro sąjungos Švenčionių rajono skyriaus narys.
2000 m., 2003–2007 m., 2007–2011 m. ir nuo 2011 m. Švenčionių rajono savivaldybės tarybos narys. 
Sutuoktinė Laima, vaikai Šarūnas, Gintarė.
Klaipėdos universiteto Socialinių ir humanitarinių mokslų fakultetas

Istorija

Klaipėdos universiteto Socialinių mokslų fakultetas (SMF) įkurtas 1994 m. Pirmasis fakulteto dekanas prof. habil. dr. Antanas Seilius vadovavo SMF nuo 1994 iki 1998 m. Antrasis dekanas prof. dr. Antanas Bučinskas fakultetui vadovauja nuo 1998 iki šiol. Įkūrimo metu SFM sudarė 6 katedros: Ekonomikos, Filosofijos, Geografijos, Istorijos, Politologijos ir Vadybos katedros. Vėliau įsteigtos Komunikacijos, Sociologijos ir Teisės katedros. 2003 m. universiteto reformos metu Filosofijos ir Istorijos katedros perkeltos į Humanitarinių mokslų fakultetą. Vietoje jų į SMF atkelta Bibliotekininkystė katedra. 2004 m. Teisės katedra transformuota į Viešojo administravimo ir teisės katedrą. 2009 m. restruktūruota Komunikacijos katedrą, kuri apjungė Bibliotekininkystės ir Komunikacijos katedras. Šiuo metu Socialinių mokslų fakultete studijuoja 1064 studentai (2014 m. rugpjūčio 21 d. duomenimis). 2016 m. gegužės 13 d. universiteto taryba nutarė sujungti Viešojo administravimo ir teisės ir Socialinės geografijos katedras bet Politikos mokslų ir Komunikacijos katedras.

Tarptautiniai ryšiai

Socialinių mokslų fakultete puoselėjamos tarptautiškumo idėjos: dėstytojai ir studentai pagal Erasmus mainų programą vyksta skaityti paskaitų ir studijuoti į Vokietijos, Švedijos, Ispanijos, Italijos, Norvegijos, Rumunijos, Lenkijos, Latvijos, Čekijos, Slovakijos ir kitų šalių universitetus. Kiekvienais metais į užsienį studijuoti išvyksta apie 15–18 studentų.

Mokslinė veikla

SHMF leidžia du akademinius žurnalus: „Sociologija: mintis ir veiksmas“ (leidžiamas kartu su Vilniaus universiteto Filosofijos fakultetu) ir „Regional Formation and Development Studies“. Abu leidiniai įtraukti į tarptautines referuojamas duomenų bazes. SMF įrengtas naujas mokomasis portalas „Sociumas“ žurnalistikos studijų programos studentams.
Algis Kaleinikas

Biografija

1984 m. baigė Kapsuko 7-tą profesinę technikos mokyklą, frezuotojas. VŠĮ „Gintaro poilsiavietė“ ūkvedys.
Partijos Tvarka ir teisingumas (liberalai demokratai) Kalvarijos skyriaus narys. 2007–2011 m. ir nuo 2011 m. Kalvarijos savivaldybės tarybos narys. 
Sutuoktinė Giedrė, vaikai Gintarė, Aidas, Žydrūnė.
Raudonės valsčius

Raudonės valsčius buvo vidurio vakarų Lietuvoje, dešiniajame Nemuno krante. Centras – Raudonė.
Libijos politinė sistema

Libijos politinė sistema – Libijos, valstybės Šiaurės Afrikoje, prie Viduržemio jūros, politinė sistema. Nacionalinė šventė – vasario 17 d. – revoliucijos diena.

Valstybė ir teisė

Pagal 2011 m. konstitucijos deklaraciją Libija – respublika. Įstatymus leidžia Nacionalinis kongresas; jį sudaro 200 narių, kuriuos išrenka valstybės piliečiai visuotiniais rinkimais.
Vykdomoji valdžia priklauso vyriausybei.

Teisės sistema

Teisės sistema remiasi Italijos civilinės teisės modeliu ir islamo teise. Veikia liaudies, religiniai, pirmosios instancijos, apeliaciniai teismai, Aukščiausiasis Teismas.

Partijos ir profsąjungos

Politinės partijos šalyje nuo 1972 iki 2011 m. buvo uždraustos. Svarbiausias dabartinės politinės partijos: Nacionalinė jėgų sąjunga ir Teisingumo partija (kuri priklauso Musulmonų Brolijai), įkurtos 2012 m.
Viktoras Falkenhanas

Viktoras Falkenhanas (vok. Viktor Falkenhahn, 1903 m. vasario 11 d. Katenhofas, dab. Katai, netoli Ščecino – 1987 m. balandžio 16 d. Berlynas) – vokiečių kalbininkas, daktaras (1939).

Biografija

Nuo 1931 m. studijavo Karaliaučiaus universitete, nuo 1935 m. kartu dėstė lietuvių kalbą, kurią mokėjo nuo vaikystės. Nuo 1945 m. dirbo Hamburgo, 1948-1968 m. dėstė, taip pat ir lietuvių kalbą Berlyno Humboldtų universitetuose, 1959 m. profesorius.
1964-1984 m. Tarptautinės baltų-slavų santykių tyrimo komisijos Vokietijos Demokratinės Respublikos sekcijos pirmininkas, nuo 1984 m. garbės pirmininkas. Artimai bendravo su Vydūnu. Lankėsi Lietuvoje.

Mokslinė veikla

Tyrė baltistikos istoriją, baltų ir slavų kalbų ryšius. Svarbiausias veikalas – „Lietuviškos Biblijos vertėjas Jonas Bretkūnas ir jo talkininkai“ (Der 0bersetzer der litauischen Bibel Johannes Bretke und seine Helfer, 1941 m.). Išaiškino J. Bretkūno kilmę, aprašė jo gyvenimą, pateikė duomenų apie vertėjo talkininkus ir rankraščio taisytojus, išanalizavo Biblijos vertimo kalbą (yra prūsybių sąrašas). Į vokiečių kalbą išvertė lietuvių pasakų rinkinį (Litauische Volksmärchen, 1978). Parašė grožinės literatūros kūrinių apie J. Bretkūną.
Laoso istorija

Laoso istorija prasidėjo, kai Fa Ngum įkūrė Lansango karalystę 1353 m. Šiuolaikines Laoso sienas nustatė prancūzai XIX–XX a.

Priešistorė

2009 m. Anamo kalnuose, šiaurės Laose, rasta senovinė kaukolė, kuri yra 46 tūkst. metų senumo. Tai seniausia žinoma šiuolaikinio žmogaus kaukolė Pietryčių Azijoje. Archeologiniai radiniai rodo, kad žmonės žemdirbyste vertėsi nuo IV tūkst. pr. m. e. Laidojimo indai rodo sudėtingą visuomenę, kurioje bronziniai indai paplito 1500 m. pr. m. e., o geležiniai – 700 m. pr. m. e. Laosiečiai palaikė santykius su Kinija ir Indija. IV–VIII a. palei Mekongo upę atsirado pirmieji miestai, vadinami muengais.

Ankstyvoji istorija

Regiono istorija prasideda su tajų migracija. XIII a. tajai sukūrė pirmąsias karalystes, kurių valdovai tvirtino turį dievišką prigimtį. Prancūzų kolonistai pabrėžė, kad anksčiau čia buvo monų Dvaravati karalystė ir gyveno protokhmerai. Paskelbus nepriklausomybę, valdžia pabrėžė, kad visi žmonės yra vienodai „vietiniai“.
Komunistai bandė paneigti prancūzų teiginius, kad atvykę laosiečiai pavergė vietinius protokhmerus.
Remigijus Čirba

Biografija

1982 m. baigė Širvintų vidurinę mokyklą. 1983–1985 m. tarnavo armijoje. 1992 m. baigė Lietuvos veterinarijos akademiją, zooinžinierius.
1985–1987 m. dirbo vairuotoju, 1987–1992 m. sėklintoju-ginekologu Širvintų rajono valstybinėje veislininkystės įmonėje. 1992–1997 m. UAB „Širvintų veislininkystė“ direktorius. 1998–2001 m. personalinės įmonės savininkas. Nuo 2001 m. VĮ „Gyvulių produktyvumo kontrolė“ vadovas.
1989 m. Lietuvos valstiečių partijos, Valstiečių ir Naujosios demokratijos partijų sąjungos, Lietuvos valstiečių liaudininkų sąjungos Širvintų rajono skyriaus narys.
2003–2007 m., 2007–2011 m. ir nuo 2011 m. Širvintų rajono savivaldybės tarybos narys. 
Sutuoktinė Dalia, vaikai Evelina, Ieva.
Ligue 1

Istorija

Iki 1932 metų Prancūzijoje vyko įvairios futbolo pirmenybės, jas rengė kelios skirtingos federacijos ir asociacijos, kai kurie turnyrai buvo regioninio pobūdžio.
Truskavos Šventosios Dvasios bažnyčia

Istorija

Kapinėse 1760 m. pastatyta koplyčia. Rumšiškių seniūnas Jonas Truskauskas ir jo žmona Barbora 1794 m. pastatė medinę bažnyčią, jai skyrė 4 valakus žemes, išlaikė prieglaudą. 1796 m. pradėtos rašyti metrikų knygos. 1813 m. lapkričio 17 d. įsteigta parapija, nustatytos jos ribos, 1854 m. pastatyta nauja, stačiakampio plano (18 × 13 m) bažnyčia.
1863 m. minima parapinė mokykla. Klebono Kl. Prialgausko (mirė 1886 m.) rūpesčiu apmūrytas šventorius ir kapinės. 1906 m. klebonas Boleslovas Rakauskas ir vikaras Leonardas Babrauskas be leidimo įsteigė parapijos biblioteką – skaityklą. 1908 m. už tai jie buvo nubausti. 1915 m. varpai išvežti į Rusiją.
1925 m. įsigyti 2 nauji (vienas išliko). Truskavoje nuo 1922 m. klebonavo Antanas Kungis. Jis 1926 m. suremontavo bažnyčią, 1930 m. pastatė Šv. Vincento Pauliečio draugijos prieglaudą – mūrinius dviaukščius rūmus. 1944 m. liepos 22-28 d. sudegė bažnyčia, varpinė, klebonija, ūkiniai trobesiai. 1945 m. bažnyčia įrengta buvusioje prieglaudoje (iki tol pamaldos vyko kapinių koplyčioje).
1990 m. pradėta statyti nauja mūrinė bažnyčia (arch. Alfredas Paulauskas). 1998 m. gegužės 31 d. pastatytą bažnyčią konsekravo Panevėžio vyskupas Juozas Preikšas.
MTV Afrikos muzikos apdovanojimai

Istorija

Iš pradžių Afrikos atlikėjus apdovanodavo MTV Europos muzikos apdovanojimai kategorijoje „Geriausias Afrikos atlikėjas“ 2006 ir 2007 metais. Pirmoji MAMA ceremonija įvyko 2008 m. lapkričio 22 d. Nigerijoje ir buvo transliuojama visame pasaulyje lapkričio 29 d. Antroji ceremonija vyko 2009 m. spalio 10 d. Kenijoje, o transliuojama visame pasaulyje buvo spalio 17 d. 2010 m. MTV Afrikos muzikos apdovanojimai vyko gruodžio 11 d. Nigerijoje ir buvo transliuojama visame pasaulyje.
Meilės menas (filmas)

Turinys

Tai filmas – sapnas. Senovės Romoje studentas Kornelijus, klausantis garsiojo Ovidijaus paskaitų ir eilių apie meilę, susidomi garsaus karvedžio žmona ir tampa jos meilužiu...
Genovaitė Dambrauskienė

Genovaitė Dambrauskienė (g. 1940 m. spalio 5 d. Vaitkuškyje, Šešuolių valsčius, Ukmergės apskr.) – Lietuvos teisėtyrininkė, MRU profesorė.

Biografija

1960 m. baigė Vilniaus lengvosios pramonės technikumą, 1968 m. – Vilniaus universiteto Teisės fakultetą. 1981 m. teisės mokslų kandidatė (socialinių mokslų teisės krypties daktarė).
Nuo 1960 m. dirbo Kauno tekstilės galanterijos fabrike "Pakaita", Radijo komponentų gamykloje. 1968 m. baigusi VU Teisės fakultetą, dirbo Alytaus medvilnės kombinato Juridinio skyriaus viršininke, kojinių trikotažo fabrike "Sparta". 1972–1977 m. Istorijos instituto Filosofijos, sociologijos ir teisės skyriaus jaunesnioji mokslinė bendradarbė, 1977–1990 m. Liaudies ūkio specialistų tobulinimosi (vadovaujančių darbuotojų ir specialistų tobulinimosi) instituto vyr. dėstytoja, 1991–1994 m. Socialinių problemų instituto, Darbo ir socialinių tyrimų instituto darbuotoja, 1993–1999 m. Teisingumo ministerijos tarnautoja.
Nuo 1994 m. Vilniaus technikos universiteto Teisės katedros docentė, 1994–1999 m. dėstė Vilniaus Gedimino technikos universitete, 1992–2002 m. – Vilniaus universitete. Nuo 1999 m. Lietuvos teisės universiteto Darbo teisės ir socialinės saugos katedros vedėja, 2001 m. profesorė. Mokslinių interesų sritis – darbo teisė. Viena iš Lietuvos TSR darbo įstatymų kodekso, naujojo Lietuvos Respublikos darbo kodekso komentaro autorių.
1996 m. pretendentė į kandidatus į Lietuvos Respublikos Konstitucinio Teismo teisėjus.
Našlė. Vyras Antanas Dambrauskas (1940–1995), teisininkas, VU docentas. Turi dvi dukras.
Danius Kanauka

Biografija

1981 m. baigė Lietuvos veterinarijos akademiją, veterinarijos gydytojas.
Kanaukos veterinarinių paslaugų įmonės veterinarijos gydytojas.
Partijos Tvarka ir teisingumas narys. 2009–2011 m. ir nuo 2011 m. Alytaus rajono savivaldybės tarybos narys. 
Žmona Nijolė, vaikai Dovilė, Rasa, Rūta, Giedrė.
El Montė

Istorija

Gyvenvietė įkurta 1849 m. Joje apsistodavo aukso ieškotojai. XIX a. 6-ajame dešimtmetyje kaimas amerikiečių naujakurių trumpam pervadintas į Leksingtoną. 1861 m. El Montė išaugo į didoką gyvenvietę ir JAV pilietinio karo metu laikyta galima tvirtove gynimuisi nuo Konfederacijos pajėgų įsiveržimo į Pietų Kaliforniją. 1873 m. „Southern Pacific“ pastatė geležinkelio depą, tokiu būdu paskatindama vietinio žemės ūkio augimą. 1912 m. El Montė tapo savivaldybe.
XX a. El Montė garsėjo televizijos estradiniais koncertais.
Kauno kolegijos Verslo fakultetas

Kauno kolegijos Verslo fakultetas - Kauno kolegijos (KK) struktūrinis padalinys, turintis fakulteto statusą. Fakultetas įsikūręs Kaune, Pramonės pr. 22 (I rūmai) ir Gedimino g. 41 (II rūmai). Fakulteto dekanė Dalia Ilevičienė.
Vlodavka

Istorija

Nuo 1387 m. iki 1795 m. per upę ėjo Lietuvos Didžiosios kunigaikštystės ir Lenkijos karalystės siena, o nuo 1566 m. tuo pačiu ir siena tarp Bresto vaivadijos ir Chelmo žemės.
Juozas Vaišnoras

Biografija

1923–1937 m. priklausė Studentų varpininkų sąjungai. 1936–1937 m. redagavo pogrindinį laikraštį „Antifašistas“. 1937 m. baigė Vytauto Didžiojo universitetą. 1939–1940 m. bendradarbiavo laikraštyje „Už liaudies teises“.
1940 m. liepos mėn. – 1941 m. gegužės mėn. LSSR finansų ministras, finansų liaudies komisaras. 1940–1945 m. VKP(b) narys. 1940–1945 m. LSSR LKT pirmininko pavaduotojas, 1944–1945 m. dar ir Plano komisijos pirmininkas. 1941–1944 m. LSSR LKT nuolatinis atstovas prie SSRS LKT. 1942–1943 m. „Tarybų Lietuvos“ redaktorius. 1945–1955 m. kalintas. Nuo 1957 m. dirbo mokslinį ir literatūrinį darbą, išvertė į lietuvių kalbą grožinės ir mokslinės literatūros knygų.
Ašarinės dujos

TSRS ir Rusija

TSRS ir Rusijos Federacijos teisėsaugos organai ginkluotėje turi ašarines dujas „Čeriomucha“ (rus. Черемуха 'Ieva') ir „Siren“ (rus. Сирень 'Alyvos'). Ukrainoje naudoja ašarines dujas „Teren“ (ukr. Терен).
Bagatyrevičiai

Istorija

Kaimas žinomas nuo viduramžių, buvo apgyvendintas valstiečių-bajorų. Apylinkėse vyko 1794 m. ir 1863 m. sukilimų kovos, gretimame miške prie Minevičių išlikęs keturiasdešimties sukilėlių kapas su paminkliniu kryžiumi. Kaimietis Janas Komenskis buvo suimtas ir už dalyvavimą 1863 m. sukilime ištremtas į Orenburgo guberniją. Andriaus Korčinskio vardu jo likimą savo romane „Prie Nemuno“ atvaizdavo lenkų rašytoja Elzė Ožeškienė, tarpukaryje kūrinio motyvais susuktas filmas. Rusijos caro valdymo laikais kaimas priklausė Gardino gubernijos Gardino apskrities Lunios valsčiui.
Ilgą laiką buvo žinomas Samostrelcų vardu, tarpukaryje išpopuliarėjo dabartinis pavadinimas. Pastarąjį pavadinimą suteikė keliolika Bagatyrevičių šeimų, gyvenusių kaime. Šios giminės pradininkais įvardijami legendiniai Janas ir Cecilija. Jų kapas išlikęs vakarinėje gyvenvietės dalyje, pastatytas medinis paminklas ir du simboliniai akmenys.
Tarpledynmečių laikotarpyje ši teritorija pasižymėjo turtinga augmenija. Kaimo apylinkėse plytinčiame 1,5 m storio durpių sluoksnyje 1925 m. aptiktas mokslui dar nežinomo Brazenijos (lot. Brasenia) augalo sėklos, išsilaikiusios iš to laikotarpio. Į vakarus nuo Bagatyrevičių Nemuno šlaito atodangoje esančią moreną tyrinėjo Lietuvos geologė Valerija Čepulytė.
Gubkinskis

Istorija

Gyvenvietė įkurta 1986 m. ir pavadinta geologo Ivano Gubkino garbei. 1996 m. Gubkinskiui suteiktas miesto statusas.
Poviliškiai

Aplinkinės gyvenvietės

Kantminiai – 1,9 km
Dargaičiai (Šiauliai) – 1,7 km
Dargaudžiai – 6,5 km
Rakandžiai – 2,6 km 
 KURŠĖNAI – 22 km
ŠIAULIAI – 22 km
GRUZDŽIAI – 2,8 km
Tikras kraujas

Siužetas

Dėl dirbtinio kraujo išradimo Japonijoje, vampyrai iš nakties pabaisų virto eiliniais piliečiais. Nepaisant to, jog vampyrai oficialiai atsisakė siurbti žmonių kraują, dauguma paprastų žmonių vis dar laiko juos priešiškais, ypač tokiame provincialiame miestelyje kaip Bon Temps.
Tačiau, viename bare dirbanti padavėja Sookie Stackhouse nejaučia vampyrams neapykantos, kadangi dėl turimų telepatijos sugebėjimų ji nuo vaikystės būdavo atstumiama. Vieną vakarą į barą „The Merlotte“ užsuka 173 metų amžiaus vampyras Bill Compton. Jiedu susitinka, Sookie pajaučia negalinti perskaityti Bill minčių ir netikėtai jie pamilsta vienas kitą... Tačiau jų meilės reikalus pradeda drumsti žinia, kad Sookie viršininkas ir "The Merlotte" baro savininkas Sam Merlotte seniai ją myli, žmonių mintys, kurias ji girdi apie tai, kad susidėjo su vampyru skaudina ją, bet ir bendradarbė paslaptingai dingsta… Galbūt draugauti su vaikinu vampyru nėra jau tokia gera mintis?
Emanuelė ir Lolita

Turinys

Emanuelė – pasiturinti verslininkė, keliaujanti po Aziją sraigtasparniu, kurį pilotuoja jos vyras. Tailande jie susipažįsta su jauna mergina Thiva, kurią sužavi Emanuelė. Jaunoji Lolita ima mėgdžioti vyresnę Emanuelę, mokytis šios manierų ir elgesio, kol galiausiai suvilioja ir jos meilužį, ir vyrą...
Jonas Kairys

Biografija

1974 m. baigė Panevėžio J. Balčikonio vidurinę mokyklą, 1980 m. Kauno medicinos institutą, gydytojas traumatologas ortopedas, medicinos daktaras (2002 m.).
1976–1979 m. Kauno medicinos instituto studentų profsąjungos komiteto pirmininkas. 1981–1985 m. Telšių centrinės ligoninės gydytojas. 1985 m. Eksperimentinės ir klinikinės medicinos instituto jaunesnysis mokslinis bendradarbis. 1986–1991 m. Vilniaus 2–ios miesto ligoninės vyr. gydytojo pavaduotojas. 1991–2018 m. Šeškinės poliklinikos vyr. gydytojas, direktorius.
Nuo 1993 m. Vilniaus universiteto Socialinės medicinos centro asistentas. Nuo 2002 m. Lietuvos Respublikos Ministro pirmininko konsultantas sveikatos apsaugai.
2001–2003 m. Vilniaus miesto savivaldybės tarybos narys.
Nuo 1995 m. Lietuvos socialdemokratų partijos narys, 1997 m. Vilniaus skyriaus tarybos narys, nuo 2001 m. LSDP tarybos narys. LSDP Sveikatos apsaugos komisijos pirmininkas.
Atviros Lietuvos medikų klubo pirmininko pavaduotojas. Mokslinių ir kitų publikacijų autorius.
Mis Europa

Mis Europa (angl. Miss Europe) – Europos šalių gražiausios merginos rinkimai, vykę nuo 1929 m. Konkursas dėl įvairių priežasčių ne visuomet vykdavo kasmet.
Gėliogaliai

Istorija

1652 m. kaimas minimas Videniškių krikšto metrikų knygoje. XVII–XVIII a. priklausė Balninkų seniūnijai. 1765 m. buvo 13 ūkių. 1924 m. kaime rastas Gėliogalių lobis.
Tarybiniais metais buvo Gėliogalių apylinkės centras.
Starachovicės

Istorija

Krzyżowa Wola gyvenvietėje (dab. Starachovicių ribose) nuo XV a. pradėta lydyti geležies rūdą. Augo rūdos kasyba, plėtėsi ir metalurgijos pramonė. 1624 m. suteiktos miesto teisės. 1921 m. pastatyta ginkluotės gamykla, kurioje buvo gaminamos įvairių tipų patrankos. Per II Pasaulinį karą sugriautos gamyklos vietoje pradėta gaminti sunkvežimius „Star“.
1994 m. paskutinėje geležies rūdos šachtoje baigėse žaliavų atsargos, ir ji buvo uždaryta, taip užbaigdama šimtametes kalnakasybos tradicijas šiame rajone. Naujoms ekonomikos šakoms vystytis padeda įsteigta speciali ekonominė zona. Atidarytas technikos muziejus supažindina su metalų gavybos ir lydymo pramonės istorija.
Jerenas

Jerenas (kin. 野人; pinyin yěrén 'laukinis žmogus') - legendinė būtybė, kuri laikoma dar neatrastu hominidu, gyvenančiu atkampiuose miškinguose kalnuotuose Hubėjaus provincijos regionuose.

Aprašas

Liudininkai jereną apibūdina kaip apaugusį raudonokais plaukais Matyta ir keletas baltų individų. Jų aukštas nusakytas kaip svyruojantis nuo 1,8 iki 2,4 m, nors kai kurie itin stambūs individai siekė 3,0 m. Vidutiniškai jerenis žemesnis už JAV bigfutą ir taikesnis už pastarąjį - sutikęs žmones ramiai nueina.

Paaiškinimai

Kai kurie kriptozoologai sieja jereną su išnykusiu hominidu gigantopiteku (Gigantopithecus), kuris anksčiau gyveno šiame regione.
Kita hipotezė teigia, kad jerenas yra nauja orangutanų rūšis, gyvenanti ne Borneo ar Sumatroje, o Azijos žemyne, antžeminė ir dvikojė.
Taip pat manoma, kad jerenas yra tiesiog folklorinė būtybė. Jerenas būdingas rajonui, kuris garsėja prietarais ir keistais reiškiniais. Jane, pvz., gana dažni albinosai. Jerenas siejamas su senovės Kinijos legendų magiškais miškų ograis ir žmogaus pavidalo lokiais.
Kinijos ir Vakarų mokslininkai, tyrę jereno matymo atvejus, mano, kad beveik visi fiziniai įrodymai ir vietinių gyventojų paliudijimai yra nepatikimi, dažnai - suklastoti. Todėl tikriausiai jokių jerenų nėra.
Oleumas

Formulė

Oleumą galima apibūdinti tokia formule – xSO₃.H₂O, kurioje x yra bendras SO₃ molių kiekis. x reikšmė gali įvairiai varijuoti, todėl oleumai gali būti skirtingi. Oleumus taip pat galima apibūdinti tokia formule: H₂SO₄.xSO₃. Šioje formulėje x yra sieros trioksido molių skaičius. Oleumas dažniausiai yra aprašomas SO₃ kiekiu molekulėje.
Kai x lygu 2 turime pirosieros rūgšties molekulę H₂S₂O₇, dar vadinamą disieros rūgštimi. Gryna pirosieros rūgštis kambario temperatūroje yra kieta medžiaga, besilydanti 36 °C. Pirosieros rūgštis yra retai naudojama tiek laboratorijose, tiek chemijos pramonėje.

Savybės

Oleumas yra svarbus tarpinis cheminis junginys gaminant sieros rūgštį. SO₃ gana lengvai tirpsta vandenyje suformuodamas sieros rūgšties sluoksnį, kurį yra lengva atskirti. Dedant SO₃ į koncentruotą sieros rūgštį jis tirpsta joje sudarymas oleumą, kurį atskiedus vandeniu gaunamas papildomas koncentruotos sieros rūgšties kiekis.
Oleumas yra kieta medžiaga kambario temperatūroje, todėl palaikant tokią temperatūrą galima jį transportuoti didelėse geležinkelio cisternose. Norint oleumą paversti skysčiu jis yra kaitinamas garais. Šis procesas yra atliekamas griežtai laikantis saugos reikalavimų, nes perkaitinus oleumą gali susidaryti didelio slėgio sieros rūgšties dujos, kurių perteklius gali nutekėti ir užteršti teritoriją.
Kaip ir koncentruota sieros rūgštis, oleumas yra puikus vandens atėmiklis, taip pat koroziją sukeliantis reagentas.
Gražina Miliauskaitė

Biografija

1965-1973 m. mokėsi Mergalaukio aštuonmetėje mokykloje. 1976 m. baigusi Simno vidurinę mokyklą įstojo į J. Tallat-Kelpšos aukštesniąją muzikos mokyklą, A. Petrulienės solinio dainavimo klasę. Metus dirbusi Alytuje, dainų ir šokių ansamblio chormeistere. 1988 m. baigė Lietuvos konservatorijos V. Prudnikovo dainavimo klasę. 1988–1995 m. Klaipėdos muzikinio teatro, nuo 1995 m. – Kauno muzikinio teatro solistė. Dainavo K. Orfo kantatos „Afroditės triumfas“, V. A. Mocarto kantatos „Himnas saulei“, F. Šuberto mišių g–moll soprano partijas. Gastroliavo Vokietijoje, Švedijoje, Norvegijoje.Danijoje